Diari Oficial de la Generalitat Valenciana


Sumari del DOGV 3556, del 09-08-1999 (1999/7266)

ORDRE de 27 de juliol de 1999, de la Conselleria d'Ocupació, per la qual s'incrementen els crèdits consignats en l'Ordre de 17 de febrer de 1999, per la qual es publicava la línia pressupostària i es determinaven els crèdits màxims que han de finançar els programes de formació professional ocupacional per a l'exercici 1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3556

Data del DOGV
:   09-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7266


Data del document
:   27-07-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * creació d'ocupació
    * lluita contra l'atur
    * formació professional
    * ajuda a l'ocupació
    * suport econòmic

ORDRE de 27 de juliol de 1999, de la Conselleria d'Ocupació, per la qual s'incrementen els crèdits consignats en l'Ordre de 17 de febrer de 1999, per la qual es publicava la línia pressupostària i es determinaven els crèdits màxims que han de finançar els programes de formació professional ocupacional per a l'exercici 1999. [1999/X7266]
  
Amb data 20 de novembre de 1998 va ser publicada en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinen els programes de formació professional ocupacional, els tallers de formació i inserció laboral, i es regula el procediment general per a la concessió d'ajudes durant l'exercici 1999.
  
Posteriorment es van publicar i assignar els crèdits destinats a finançar els programes de formació professional ocupacional de la mencionada ordre, a través de les ordres de 17 de febrer i de 9 de juny de 1999, de la Conselleria d'Ocupació, Indústria i Comerç.
  
Valorades les peticions formulades per les entitats col·laboradores en els esmentats programes, i constatada l'existència de crèdit disponible en la línia 401 del programa 322.20 de la Llei de Pressupostos de la Generalitat Valenciana, es fa necessari incrementar els crèdits assignats inicialment al Programa d'Inserció al Treball a través de la via de programació d'empreses que assumisquen un compromís de contractació de com a mínim un 33% dels alumnes que finalitzen l'acció formativa, a fi de satisfer la demanda de sol·licituds d'accions formatives valorades positivament en estos.
  
En virtut d'això i de conformitat amb el que s'ha establit en la disposició addicional primera de l'Ordre de 12 de novembre de 1998 de la Conselleria d'Ocupació, Indústria i Comerç,
  
ORDENE
  
Article 1
  
Incrementar la dotació pressupostària assignada en l'Ordre de 17 de febrer de 1999, per als següents programes i vies de programació:
  
- A través d'empreses que assumisquen un compromís de contractació de com a mínim un 33% dels alumnes que finalitzen l'acció formativa per al Programa d'Inserció al Treball a la província de Castelló, s'assigna una quantia màxima de 22.174.087 de pessetes, que comporta un increment de 42.356.259 de pessetes sobre la dotació anterior.
  
- A través d'empreses que assumisquen un compromís de contractació de com a mínim un 33% dels alumnes que finalitzen l'acció formativa per al Programa d'Inserció al Treball a la província de València, s'assigna una quantia màxima de 919.986.298 de pessetes, que comporta un increment de 24.993.795 de pessetes sobre la dotació anterior.
  
Article 2
  
Els crèdits assignats per als programes i les vies de programació no modificats en la present ordre seran els establits en les ordres de 17 de febrer i de 9 de juny de 1999, de la Conselleria d'Ocupació, Indústria i Comerç.
  
València, 27 de juliol de 1999
  
El conseller d'Ocupació,
  
RAFAEL BLASCO CASTANY